L 17/80
LT
Europos Sąjungos oficialusis leidinys
2023 1 19
PRIEDAS
Metinės veiklos rezultatų ataskaitos, nurodytos Reglamento (ES) 2021/2115 134 straipsnyje, turinio pateikimas
1.
BŽŪP STRATEGINIO PLANO ĮGYVENDINIMO PADĖTIES APIBENDRINAMOJI ATASKAITA PRAĖJUSIŲ FINANSINIŲ METŲ ATŽVILGIU
Šiame skirsnyje pateikiama kokybinė informacija, nurodyta Reglamento (ES) 2021/2115 134 straipsnio 7 dalies a punkte.
1.1.
BŽŪP strateginio plano įgyvendinimo padėties santrauka Šiame poskirsnyje pateikiama BŽŪP strateginio plano įgyvendinimo praėjusiais finansiniais metais pažangos santrauka.
Į šį poskirsnį taip pat gali būti įtraukta pagrindinių problemų, turėjusių įtakos BŽŪP strateginio plano rezultatams praėjusiais finansiniais metais, apie kuriuos išsamiai pranešama 1.2 poskirsnyje, santrauka, įskaitant priemones, kurių imtasi šioms problemoms spręsti.
1.2.
BŽŪP strateginio plano įgyvendinimo padėtis pagal konkrečius ir kompleksinius tikslus Kalbant apie kiekvieną konkretų ir kompleksinį tikslą, nurodytą Reglamento (ES) 2021/2115 6 straipsnio 1 ir 2 dalyse, šiame poskirsnyje pateikiamas problemų, turėjusių įtakos BŽŪP strateginio plano rezultatams praėjusiais finansiniais metais, aprašymas, kai tikslinga, nurodant priežastis ir, kai aktualu, apibūdinant priemones, kurių imtasi šioms problemoms spręsti.
Siekiant papildyti informaciją, kuri turi būti pateikta 2.1 poskirsnyje, į šį poskirsnį galima įtraukti paaiškinimus, susijusius su pasiektų rezultatų rodiklių verčių nuokrypiais nuo atitinkamų tarpinių reikšmių.
1.3.
BŽŪP strateginio plano įgyvendinimo horizontalieji aspektai Šiame poskirsnyje aprašoma pažanga, padaryta įgyvendinant BŽŪP strateginį planą praėjusiais finansiniais metais, nurodomos problemos, turėjusios įtakos BŽŪP strateginio plano įgyvendinimui praėjusiais finansiniais metais, ir, kai aktualu, priemonės joms spręsti, susijusios su valdymu, tinklais ir nacionaliniais teisėkūros ar ne teisėkūros veiksmais, susijusiais su BŽŪP strateginio plano įgyvendinimu ir rezultatais.
Šiame poskirsnyje gali būti aprašytos problemos, turėjusios įtakos BŽŪP strateginio plano rezultatams praėjusiais finansiniais metais, kurių negalima nurodyti 1.2 poskirsnyje pagal konkrečius arba kompleksinius tikslus.
1.4.
Nukrypti nuo geros agrarinės ir aplinkosaugos būklės (GAAB) standartų leidžiančios nuostatos taikymas 2023 m.
Jei valstybė narė pasinaudojo Įgyvendinimo reglamento (ES) 2022/1317 1 straipsnyje numatyta nukrypti leidžiančia nuostata, į šį poskirsnį įtraukiamas tokios nukrypti leidžiančios nuostatos taikymo padarinių pasaulio apsirūpinimo maistu galimybėms, aplinkos išsaugojimui ir kovai su klimato kaita vertinimas, kaip nustatyta to įgyvendinimo reglamento 2 straipsnio 5 dalyje.
2.
KIEKYBINĖ INFORMACIJA, KOKYBINĖ INFORMACIJA APIE REZULTATO RODIKLIŲ VERČIŲ NUOKRYPĮ NUO TARPINIŲ REIKŠMIŲ IR FAKTINIŲ VIENETO SUMŲ PERVIRŠIO, PALYGINTI SU PLANUOJAMOMIS VIENETO SUMOMIS, PAGRINDIMAS
Šiame skirsnyje pateikiama kiekybinė informacija, nurodyta Reglamento (ES) 2021/ 2115 134 straipsnio 4 ir 5 dalyse.
Jame taip pat pateikiama to reglamento 134 straipsnio 7 dalies b punkte nurodyta kokybinė informacija apie nuokrypius nuo tarpinių reikšmių.
Jame pateikiama to reglamento 134 straipsnio 9 dalyje nurodyta privaloma kokybinė informacija.
Į jį gali būti įtraukta to reglamento 134 straipsnio 8 dalyje nurodyta neprivaloma kokybinė informacija.